Немскоезична общност в Белгия
Немскоезичната общност в Белгия (; ; ) е най-малката от трите официални общности в Белгия, наред с Фламандската и Френската. Общностите в Белгия са институции, а не групи от хора или териториални единици. Те имат собствен парламент, правителство и администрация.

Германската общност се състои от девет кметства на територията на провинция Лиеж:
 Амел (Amel)
 Бург Ройланд (Burg-Reuland)
 Бюлинген (Büllingen)
 Бютгенбах (Bütgenbach)
 Келмис (Kelmis)
 Лонцен (Lontzen)
 Ойпен (Eupen), столица – център на правителството на общността
 Ререн (Raeren)
 Санкт Вит (Sankt Vith)
В тях пребладават представителите на немско-езичното малцинство. Граничи с Кралство Нидерландия, Германия и Великото Херцогство Люксембург.

Парламент 
Събранието на Немскоезичната общност (на немски Rat der Deutschsprachigen Gemeinschaft (RDG)) е изборния орган на общността. Състои се от 25 места, които се избират за пет години. Избора за Събранието съвпада с избора за Европейския парламент.

Разпределение от 2004 (до 2009) г.
 Христиан-социална партия (Christlich Soziale Partei / CSP): 8 места
 Партия за свобода и прогрес-Реформаторско движение (Partei für Freiheit und Fortschritt-Mouvement Réformateur / PFF-MR): 5 места
 Социалистическа партия (Sozialistische Partei / SP): 5 места
 Партия на немскоговорещите белгийци (Partei der Deutschsprachigen Belgier / PDB), Европа и независими (заедно с фракцията PJU-PDB): 3 места
 Екологична партия (Ecolo-Partei): 2 места
 Вивант (Vivant): 2 места

Немскоговорещи страни и територии
Държавно устройство на Белгия